ZRUŠENÉ všeobecne záväzným nariadením č. 4/2007.

Všeobecne záväzné nariadenie
hlavného mesta Slovenskej republiky Bratislavy
č. 4/1998
z 26. marca 1998,
ktorým sa mení a dopĺňa všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť aktualizácie územného plánu hlavného mesta Slovenskej republiky Bratislavy, rok 1993, v znení neskorších predpisov
Mestské zastupiteľstvo hlavného mesta Slovenskej republiky Bratislavy sa uznieslo na tomto všeobecne záväznom nariadení:

Článok I
Všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť aktualizácie územného plánu hlavného mesta SR Bratislavy, rok 1993, v znení všeobecne záväzného nariadenia č. 3/1994, všeobecne záväzného nariadenia č. 10/1994, všeobecne záväzného nariadenia č. 3/1995, všeobecne záväzného nariadenia č. 5/1995, všeobecne záväzného nariadenia č. 8/1995, všeobecne záväzného nariadenia č. 1/1996, všeobecne záväzného nariadenia č. 5/1996, všeobecne záväzného nariadenia č. 6/1996, všeobecne záväzného nariadenia č. 13/1996, všeobecne záväzného nariadenia č. 16/1996, všeobecne záväzného nariadenia č. 3/1997, všeobecne záväzného nariadenia č. 4/1997, všeobecne záväzného nariadenia č. 5/1997, všeobecne záväzného nariadenia č. 6/1997, všeobecne záväzného nariadenia č. 1/1998, všeobecne záväzného nariadenia č. 2/1998, sa mení a dopĺňa takto:
(1) Záväzná textová časť aktualizácie územného plánu hlavného mesta Slovenskej republiky Bratislavy, rok 1993, sa v kapitole A.2. Vecné zmeny a doplnky funkčného využitia územia mení a dopĺňa takto:
V časti c) Zmeny a doplnky v návrhu inžinierskych sietí sa dopĺňa tabuľka:
Zmeny a doplnky v návrhu zásobovania plynom, rok 1998

Lokalita číslo	Okres	Priestor (názov a číslo územnej jednotky)	Aktualizácia, rok 1993	Zmena	Poznámka	
1	V.	Jarovce Petržalka		VTL plynovod DN 500 Kittsee - Bratislava	Zabezpečenie náhradného VTL zdroja zemného plynu pre MČ Petržalka a zároveň i pre celú Bratislavu	

(2) Záväzná grafická časť aktualizácie územného plánu hlavného mesta Slovenskej republiky Bratislavy, rok 1993, sa mení takto:

Výkres č. 3.5 Zásobovanie plynom sa mení podľa odseku 1.
(3) Predmetom zmien a doplnkov podľa odsekov 1 a 2 je územie v rozsahu podľa zakreslenia v prílohe.

Článok II
Zmeny a doplnky aktualizácie územného plánu hlavného mesta Slovenskej republiky Bratislavy, rok 1993, v návrhu zásobovania plynom podľa tohto nariadenia sú uložené a možno do nich nahliadnuť na Magistráte hlavného mesta Slovenskej republiky Bratislavy, na Miestnych úradoch mestských častí Bratislava-Petržalka, Bratislava-Jarovce, na Krajskom úrade Bratislava a na Okresnom úrade Bratislava V.

Článok III
Toto všeobecne záväzne nariadenie nadobúda účinnosť 1. mája 1998.

Peter Kresánek
primátor